დარონ მალაქიანი და Scars on Broadway

დარონ მალაქიანი და Scars on Broadway (ადრე ცნობილი როგორც Scars on Broadway) — ამერიკული როკ-ჯგუფი, რომელიც შექმნა დარონ მალაქიანმა, ჯგუფ System of a Down-ის წევრმა. ჯგუფის სადებიუტო ალბომი გამოიცა 2008 წლის ივლისში.
2008 წლის ბოლოს ჯგუფმა შესვენება აიღო, რასაც მალაქიანი ხსნიდა ენთუზიაზმის ნაკლებობით. ის ამბობდა, რომ „მისი გული აღარ იყო ტურნეებისკენ მიმართული". აღნიშნული გახდა ჯგუფის დროებითი დაშლის მთავარი მიზეზი.  2018 წლის აპრილში დარონ მალაქიანმა დააანონსა მათი მეორე ალბომი სახელწოდებით Dictator, რომელიც გამოიცა 2018 წლის ივლისში.
მინი
სადებიუტო ალბომი (2005–2008)
2005 წელს დარონ მალაქიანმა განაცხადა, რომ აპირებდა ახალი პროექტის წარმოებას, რადგან ჰქონდა უამრავი მასალა. აღნიშნა, რომ გეგმავდა სერჯის მსგავსად დამოუკიდებლად შეექმნა ახალი ბენდი..
System of a Down-ის 2006 წლის მაისში დაწყებული შესვენების შემდეგ მალაქიანმა გამოაცხადა თავისი უახლესი პროექტი — Scars on Broadway — ჯგუფი, რომელშიც შევიდოდნენ System of a Down-ის დრამერი ჯონ დოლმაიანი და თვითონ.
მინი|ჯონ დოლმაიანი (დრამერი)
მას შემდეგ რაც მალაქიანმა და დოლმაიანმა სხვადასხვა მუსიკოსთან ექსპერიმენტი ჩაატარეს, 2007 წელს ცხრა თვის განმავლობაში ჯგუფმა მიიღო ფორმა და ჩამოაყალიბა თავისი ჟღერადობა. ინტენსიური რეპეტიციები და ჩაწერის სესიები მიმდინარეობდა Sunset Sound-ში სხვა მუსიკოსებთან ერთად: დენი შამუნი - კლავიშები, დომინიკ ჩიფარელი ბასი და ფრენკი პერეზი-  გიტარა, ბექვოკალზე. ჯგუფმა თავისი სადებიუტო ალბომის ჩაწერა 2007 წლის სექტემბერში დაიწყო.

Scars on Broadway-მ თავისი პირველი ცოცხალი კონცერტი 2008 წლის 11 აპრილს გამართა ლოს-ანჯელესის Whisky a Go Go-ში. მათ ასევე დაუკრეს Metallica-სთან ერთად KFMA Day 2008-ზე ტუსონში, არიზონაში. 2008 წლის 22 იანვარს გამოცხადდა, რომ Scars on Broadway გამოვიდოდა Coachella Valley Music and Arts Festival-ზე 2008 წლის 26 აპრილს. მათ ასევე იმღერეს მეთექვსმეტე ყოველწლიურ KROQ Weenie Roast-ზე.

2008 წლის 2 მაისს ჯგუფმა გამოაცხადა, რომ მათი სადებიუტო ალბომი, Scars on Broadway, გამოიცემოდა 2008 წლის 28 ივლისს. ერთი კვირის შემდეგ, ჯგუფმა ხელშეკრულება გააფორმა Interscope Records-თან. პირველი სინგლი იქნებოდა ზემოხსენებული They Say, რომელიც რადიოეთერში გავიდოდა და ხელმისაწვდომი იქნებოდა Guitar Hero 5-ზე და ჩამოსატვირთ ტრეკად Rock Band-ზე. ამ ტრეკის მუსიკალური ვიდეო 27 ივნისს გამოვიდა.
ივლისში ჯგუფმა გამოაცხადა 2008 წლის ოქტომბრისთვის დაგეგმილი ტური.
Scars on Broadway გამოიცა 2008 წლის 28 ივლისს, ზოგადად, დადებითი შეფასებებით და Billboard-ის ჩარტში მე-17 ადგილი დაიკავა.

მეორე სინგლი, World Long Gone, გამოვიდა 8 სექტემბერს კინორეჟისორ ჯოელ შუმახერის მიერ გადაღებულ მუსიკალურ ვიდეოსთან ერთად.
მუსიკალური სტილი
თავიდანვე დარონ მალაქიანი პროექტს მოიხსენიებდა როგორც უბრალოდ როკს და „გაცილებით მეტად როკზე ორიენტირებულს, თუმცა იქნება გარკვეული მეტალის გავლენებიც System of a Down-ის სტილში". მალაქიანმა განაცხადა: „ვფიქრობ, System-ის ფანს შეეძლება დაუკავშირდეს ამ მუსიკას, მაგრამ არსებობს რამდენიმე განსხვავებული მიმართულება, რომელთა დამკვიდრება მინდა.“

მოგვიანებით ინტერვიუში მალაქიანმა განაცხადა, რომ მის მუსიკაზე გავლენას ახდენდა კლასიკური როკის შემსრულებლები, როგორებიც არიან დევიდ ბოუი, ბრაიან ინო, ნილ იანგი და  Roxy Music.
მან ასევე აღნიშნა, რომ თავისი სიმღერების სტილი System of a Down-ის „შეშლილი მეტალისგან" უფრო განსხვავებული იქნებოდა. ბენდის მუსიკალური სტილი შთაგონებული იყო ნილ იანგისა და დევიდ ბოუის შემოქმედებით.  „უბრალოდ ამჟამად სწორედ აქ ვგრძნობ თავს კომფორტულად, როგორც მწერალი", - თქვა მან. დარონ მალაქიანმა განაცხადა, რომ ჯგუფს ჰქონოდა „საკუთარი იდენტობა".
ბენდის ამჟამინდელი წევრები
დარონ მალაქიანი – წამყვანი ვოკალი, წამყვანი და რიტმული გიტარა (2006–2008; 2010–დღემდე);
ორბელ ბაბაიანი – რიტმული გიტარა, ბექვოკალი, სემპლერი (2018–დღემდე);
ნიკო ჩანციანტონიუ – ბასი (2018–დღემდე);
რომან ლომთაძე – დრამი (2018–დღემდე);

ყოფილი წევრები
ჯონ დოლმაიანი – დრამები (2006–2012);
ფრენკი პერეზი – რიტმული გიტარა, ბექვოკალი (2008–2009, 2010), წამყვანი ვოკალი, წამყვანი გიტარა (2008–2009);
დომინიკ ჩიფარელი – ბასი, ბექვოკალი (2008–2012);
დენი შამუნი – კლავიშები, პიანინო, პერკუსია (2008–2012).

სქოლიო

კატეგორია:ამერიკული ჯგუფები
კატეგორია:როკ-ჯგუფები
კატეგორია:ნიუ-მეტალ ჯგუფები
კატეგორია:ექსპერიმენტალური ჯგუფები
კატეგორია:ალტერნატიული მუსიკა
კატეგორია:ალტერნატიული მეტალ-ჯგუფები
კატეგორია:ქართველი დრამერები